**Ministru kabineta noteikumu projekta „Grozījumi Ministru kabineta 2017.gada 19.decembra noteikumos Nr. 780 “Noteikumi par psihosociālās rehabilitācijas pakalpojumu personām ar onkoloģisku slimību un viņu ģimenes locekļiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2017.gada 19.decembra noteikumos Nr. 780 „Noteikumi par psihosociālās rehabilitācijas pakalpojumu personām ar onkoloģisku slimību un viņu ģimenes locekļiem”” (turpmāk – noteikumu projekts) izstrādāts pēc Labklājības ministrijas iniciatīvas, lai saskaņotu Ministru kabineta 2017.gada 19.decembra noteikumus Nr. 780 „Noteikumi par psihosociālās rehabilitācijas pakalpojumu personām ar onkoloģisku slimību un viņu ģimenes locekļiem”” (turpmāk – MK noteikumi Nr.780) normas ar likumā „Grozījumi Sociālo pakalpojumu un sociālās palīdzības likumā” noteikto (pieņemts 2019.gada 19.decembrī, stājās spēkā 2020.gada 13.janvārī) iekļauto precizēto deleģējumu, kā arī uzlabotu psihosociālās rehabilitācijas pakalpojuma personām ar onkoloģisku slimību un viņu tuviniekiem (turpmāk – pakalpojums) saņemšanas kārtību atbilstoši Onkoloģisko pacientu atbalsta biedrības Dzīvības koks (turpmāk- Biedrība) priekšlikumiem. Noteikumu projekts stāsies spēkā vispārējā kārtībā pēc tā publicēšanas ”Latvijas Vēstnesī”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sociālo pakalpojumu un sociālās palīdzības likuma (turpmāk- likums) 13.panta pirmās daļas 12.punktā iekļautais deleģējums Ministru kabinetam noteikt pakalpojuma veidu, apjomu, saturu, saņemšanas, piešķiršanas, finansēšanas, pārtraukšanas un izbeigšanas nosacījumus un kārtību, kā arī Biedrības priekšlikumi pakalpojuma pilnveidošanai.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iepriekš minētie grozījumi likumā papildina likuma 13.panta pirmās daļas 12.punktā iekļauto deleģējumu Ministru kabinetam ar uzdevumu noteikt arī pakalpojuma  finansēšanas, pārtraukšanas un izbeigšanas nosacījumus un kārtību. Tāpat grozījumi paplašina pakalpojuma mērķgrupu, nosakot tiesības saņemt pakalpojumu pēc ārstēšanās kursa beigām arī personām ar onkoloģisku slimību, kurām nav noteikta prognozējama vai pirmreizēja invaliditāte. Vienlaikus likuma grozījumi precizē attiecībā uz pakalpojuma saņēmējiem lietoto terminoloģiju, saskaņojot likuma 13.panta pirmās daļas 12. punktā un 21.1 panta pirmās daļas 2. punktā lietoto terminoloģiju un nosakot, ka personai ar onkoloģisku slimību pakalpojumu var sniegt kopā ne tikai ar ģimenes locekli, bet ar jebkuru personas izvēlētu tuvinieku. Bez tam divu gadu periodā kopš pakalpojuma uzsākšanas Biedrība ir apzinājusi ne tikai pakalpojuma saņēmēju vajadzības, bet arī labākai pakalpojuma organizācijai nepieciešamās izmaiņas atbilstoši pakalpojuma saņēmēju reālajām vajadzībām, t.,sk. lai nodrošinātu nodarbību kursa dalībniekiem individuālo konsultāciju pilnvērtīgākas izmantošanas iespējas. Vienlaikus Biedrība konstatējusi, ka pilnvērtīgai pakalpojuma norisei nepieciešams iesaistīt dažādu specialitāšu psihologus, neaprobežojoties tikai ar noteikumos minētajiem klīniskajiem psihologiem.Attiecīgi noteikumu projektā paredzēts:- saskaņot MK noteikumus Nr.780 un likumā lietoto terminoloģiju attiecībā uz pakalpojuma saņēmēju mērķgrupu, aizstājot noteikumu nosaukumā un 1.1. apakšpunktā terminu “ģimenes loceklis” ar terminu “tuvinieks”; - atbilstoši likuma 13. pantā pirmās daļas 12. punktā Ministru kabinetam noteiktajam deleģējumam precizēt MK noteikumu Nr.780 1.2. apakšpunkta un III nodaļas nosaukumu, lai tie atspoguļotu arī pakalpojuma izbeigšanas un pārtraukšanas nosacījumus; - papildus MK noteikumu Nr 780 8. un 9. punktā noteiktajam regulējumam par pakalpojuma finansēšanu papildināt noteikumus ar 8.1 punktu par finansēšanas nosacījumiem, nosakot, ka konstatējot noteikumos noteikto uzdevumu vai līgumā par deleģēto uzdevumu izpildi noteikto saistību neizpildi, t.sk. atskaišu par finansējuma izlietojumu neiesniegšanu līgumā noteiktajos termiņos, ministrija ir tiesīga apturēt piešķirtā finansējuma pārskaitīšanu Biedrībai;  - atbilstoši Biedrības ierosinājumam precizēt MK noteikumu Nr.780 15.punktu, nosakot izvēles iespējas atkarībā no noteikumu 14.punktā minētajiem kritērijiem, piemēram, nodarbību kursa tēmas, nodarbības organizēt vai nu līdz 24 dalībniekiem lielās grupās, vai arī grupās līdz 12 dalībniekiem pēc Biedrības izvēles, lai palielinātu attiecīgo nodarbību efektivitāti, kā arī papildināt pēc šāda principa organizējamo nodarbību sarakstu, iekļaujot 15. punktā arī fizioterapijas nodarbības un fizisko aktivitāšu nodarbības un nodarbības uztura speciālista vadībā par veselīgu uzturu; - precizēt MK noteikumu Nr.780 11. un 16.punktu, svītrojot norādi uz klīnisko psihologu, tādējādi paplašinot nodarbību vadīšanai piesaistāmo psihologu loku;- precizēt MK noteikumu Nr.780 17. punktu, nosakot, ka gadījumā, ja nodarbību kursa grupas dalībnieks šā kursa laikā nevēlas izmantot tam pienākošās divas individuālās konsultācijas, citam grupas dalībniekam ir tiesības izmantot vairāk nekā divas konsultācijas, kopā nepārsniedzot kursa laikā paredzēto konsultāciju skaitu visai nodarbību grupai;- papildināt MK noteikumus Nr.780 ar 19.31. apakšpunktu, nosakot, kādu informāciju par sevi sniedz likuma grozījumos noteiktā jaunā pakalpojuma saņēmēju mērķgrupa - persona ar onkoloģisku slimību, kurai nav noteikta prognozējama vai pirmreizēja invaliditāte - informāciju par ārstēšanas kursa pabeigšanu un ārstējošā ārsta rekomendāciju par pakalpojuma saņemšanas nepieciešamību;- papildināt MK noteikumus Nr.780 ar 30.1, punktu, kas regulē situācijas, kad persona ar onkoloģisku slimību, kurai pakalpojums piešķirts, neierodas tā saņemšanai noteiktajā laikā, iepriekš par to nebrīdinot pakalpojuma sniedzēju, nosakot, šādā situācijā pakalpojumu atkārtoti var pieprasīt vispārējā kārtībā atbilstoši noteikumos noteiktajam;- atbilstoši likuma 13. pantā pirmās daļas 12. punktā noteiktajam grozītajam deleģējumam papildināt MK noteikumus Nr.780 ar 30.2, 30.3 un 30.4 punktu, kas nosaka gadījumus, kad personai ar onkoloģisku slimību vai viņas izvēlētajam tuviniekam var priekšlaicīgi izbeigt pakalpojumu, kā arī pakalpojumu sniedzēja rīcību situācijās, kad pakalpojums priekšlaicīgi izbeidzams bērna, kurš jaunāks par 15 gadiem, tuviniekam. Personai ar onkoloģisku slimību vai - gadījumos, kad persona ar onkoloģisku slimību pakalpojumu saņem kopā ar tuvinieku - personai un viņas tuviniekam, pakalpojumu priekšlaicīgi paredzēts izbeigt, ja viņa pārkāpj pakalpojuma saņemšanai noteikto režīmu un noteikumus; pakalpojuma saņemšanas vietā bojā mantiskās vērtības vai apdraud citu personu veselību vai dzīvību; ja personas ar onkoloģisku slimību veselības stāvoklis nodarbību kursa laikā strauji pasliktinās, kā rezultātā tā vairs neatbilst pakalpojuma kursa saņemšanai. Gadījumos, kad tuvinieks pārkāpj pakalpojuma saņemšanai noteikto režīmu un noteikumus, pakalpojuma saņemšanas vietā bojā mantiskās vērtības vai apdraud citu personu veselību vai dzīvību, pakalpojumu paredzēts pārtraukt tikai tuviniekam, savukārt persona ar onkoloģisku slimību turpina pakalpojuma saņemšanu. Tāpat gadījumos, ja Biedrība pakalpojuma sniegšanas laikā konstatē, ka persona ar onkoloģisku slimību vai tās tuvinieks snieguši nepatiesas ziņā un neatbilst valsts finansēta pakalpojuma saņemšanas nosacījumiem, Biedrība pakalpojumu priekšlaicīgi izbeidz. Tā kā atbilstoši MK noteikumiem Nr.780 bērns līdz 15 gadu vecumam pakalpojumu var saņemt tikai kopā ar tuvinieku, paredzēts ka situācijās, kad pakalpojums priekšlaicīgi jāizbeidz pārtrauc šāda bērna tuviniekam, bērnam pakalpojums tiek turpināts, taču kopā ar citu tuvinieku. Attiecībā uz iepriekš minēto likuma 13. panta pirmās daļas 12. punktā noteiktos deleģējumu Ministru kabinetam noteikt pakalpojuma pārtraukšanas nosacījumus jāatzīmē, ka deleģējums attiecināts uz divu psihosociāļās rehabilitācijas pakalpojumu regulējumu: psihosociālās rehabilitācijas pakalpojumu paliatīvā aprūpē esošiem bērniem un viņu ģimenes locekļiem un psihosociālās rehabilitācijas pakalpojumu personām ar onkoloģisku slimību un viņu tuviniekiem.MK noteikumi Nr.780 nosaka, ka psihosociālās rehabilitācijas pakalpojums personām ar onkoloģisku slimību un viņu tuviniekiem ir sešu dienu ilgs secīgu nodarbību kurss grupā ar izmitināšanu. Programmas elementu saturs, mērķi un apjoms tiek variēts atbilstoši onkoloģiskās diagnozes specifikai un tiek veidots, ievērojot pakalpojuma saņēmēju vecumu, dzimumu un tuvinieku iesaisti. Tādējādi tiek izveidoti un realizēti nodarbību kursi ar dažādu saturu, viena un tā paša satura kursiem atkārtojoties ar iepriekš neparedzamu regularitāti. Pārtraucot vienā nodarbību kursā pakalpojuma saņemšanu, to neizdotos secīgi turpināt citā nodarbību kursā, jo nebūtu iespējams nodrošināt nodarbību pēctecību un pakalpojums nesasniegtu rezultātu. Ņemot vērā iepriekšminēto, nav lietderīgi MK noteikumos Nr.780 iekļaut pakalpojuma pārtraukšanas nosacījumus pilngadīgām personām.  |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrijaBiedrība |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas ar onkoloģisku slimību, kurām noteikta invaliditāte vai prognozējama invaliditāte, un personas ar onkoloģisku slimību pēc ārstēšanas kursa beigām, kā arī viņu tuvinieki. Biedrība kā pakalpojuma nodrošinātājs.Saskaņā ar Biedrības sniegto informāciju, 2019.gadā pakalpojumu saņēma 364 personas ar onkoloģisku slimību, kurām bija noteikta prognozējama invaliditāte vai pirmreizēja invaliditāte, un viņu tuvinieki. Pēc Biedrības prognozēm pakalpojumu gada laikā papildus varētu izmantot apmēram 350 personu ar onkoloģisku slimību pēc ārstēšanas kursa beigām, kurām prognozējamā vai pirmreizējā invaliditāte nav noteikta, un viņu tuvinieki. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums |  Ņemot vērā, ka nav iespējams noteikt, cik liela daļa pakalpojuma mērķgrupas – personas ar onkoloģisku slimību, kurām nav noteikta pirmreizēja vai prognozējama invaliditāte, izvēlēsies pieprasīt pakalpojumu, nav iespējams ar ticamu precizitāti aprēķināt ar šo personu iesniegumu apstrādi un lēmumu pieņemšanu saistīto Biedrības administratīvo izmaksu izmaiņas.  |
| 4. | Atbilstības izmaksu monetārs novērtējums | Noteikumu projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | **310 549** | **0** | **310 549** | **0** | **310 549** | **0** | **0** |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi

Apakšprogramma 05.01.00. „Sociālās rehabilitācijas valsts programmas” |  310 549 |  0 |  310 549 |  0 |  310 549 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| **2. Budžeta izdevumi** | **310 549** | **0** | **310 549** | **0** | **310 549** | **0** | **0** |
| 2.1. valsts pamatbudžetsApakšprogramma 05.01.00. „Sociālās rehabilitācijas valsts programmas” | 310 549 |  0 |  310 549 | 0 | 310 549 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projektam nav ietekmes uz valsts un pašvaldību budžetiem. Noteikumu projekts tiks realizēts pakalpojumam piešķirtā valsts budžeta finansējuma ietvaros apakšprogrammā 05.01.00 “Sociālās rehabilitācijas valsts programmas”. Papildu finansējums tika piešķirts 2018. – 2020.gada prioritārā pasākuma “Sociālās rehabilitācijas pakalpojumu klāsta pilnveidošana (papildināšana)” ietvaros.Plānotie rezultatīvie rādītāji:

|  |  |  |
| --- | --- | --- |
| Nr.p.k. | *Sniegtie psihosociālās rehabilitācijas pakalpojumi un to rādītāji* | ***Apjoms gadam*** |
| *apjoms* | *mērvienība* |
| 1 | sniegta psihosociālā rehabilitācija personām ar onkoloģisku slimību un to tuviniekiem | 960 | *personas* |
| 2 | pakalpojuma nodrošināšanai organizēti kursi *(kurss - 6 dienu programma)* | 40 | *kursi* |
| 3 | Klientu dienu skaits gadā *(40 kursi x 24personas x 6 dienas)* | 5 760 | *dienas* |

Pakalpojuma vienas vienības izmaksas/cena:

|  |  |
| --- | --- |
| Fiksētās izmaksas par 1 kursu/ cena, *euro* | 4 128.96 |
| 1 klienta dienu/ cena, *euro* | 20.34 |

Valsts budžeta izdevumu aprēķina formula par 1 kursu:Fk = 4 128.86 *euro* + (20.34 *euro* x klientu dienu skaits) + A, *kur*

|  |  |
| --- | --- |
| Fk –  | valsts budžeta izdevumi par vienu kursu; |
| 4 128.86 euro –  | fiksētās izmaksas par vienu kursu (saskaņā ar pakalpojuma grozu iekļauti speciālistu atlīdzības izdevumi, transporta, nodarbību organizēšanas, darbinieku veselības apdrošināšanas izdevumi, kvalifikācijas celšanas u.c. izdevumi); |
| 20.34 euro –  |  1 klienta dienas cena (saskaņā ar grozu iekļauti telpu īres, ēdināšanas u.c. ar iestāžu uzturēšanu saistīti preču un pakalpojumu iegādes un nodrošināšanas izdevumi.); |
| klientu dienu skaits -  | klientu dienu skaits kursā (*max 24 klienti x 6 dienas = 144 klientu dienas*); |
| A -  | administrēšanas izdevumi 10% no pakalpojuma faktiskajiem izdevumiem. |

Maksimālie valsts budžeta izdevumi par 1 kursu:(4 128.86 euro + 20.34 euro x 6 dienas x 24 personas) = 4 128.86 euro + 2 928.96 euro = 7 057.92 euro + (7 057.92 euro x 0.1) = 7 057.92 euro\* + 705.79 euro\*\* = 7 763.71 euro. \*maksimālās pakalpojuma faktiskās izmaksas par 1 kursu *(pieņemot, ka kursa vietu aizpildījums, katru dienu, ir ar maksimālo personu skaitu – 24);*\*\*maksimālās administrēšanas izmaksas par 1 kursu. *(pieņemot, ka kursa vietu aizpildījums, katru dienu, ir ar maksimālo personu skaitu – 24).*Gadam plānoto izdevumu aprēķins:7 763.71 euro x 40 kursi = 310 548.40 euro = 310 549 euro*Detalizētu pakalpojuma finansējuma aprēķinu/grozu skat. anotācijas pielikumā.*  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav  |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu  | Informācija par noteikumu projekta izstrādi publicēta Labklājības ministrijas tīmekļa vietnē sadaļā „LM dokumentu projekti” 2019.gada 6. decembrī un Ministru kabineta tīmekļa vietnē sadaļā “Ministru kabineta diskusijas dokumenti“ 2020.gada 9. janvārī, tādējādi dodot iespēju sabiedrībai līdzdarboties tiesību akta izstrādes procesā. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par projektu tā saskaņošanas stadijā.Papildus noteikumu projekta un tā anotācijas redakcija nosūtīta Biedrībai, kura atbalsta noteikumu projekta virzību. |
| 3. | Sabiedrības līdzdalības rezultāti | Līdz noteikumu projekta iesniegšanas dienai izsludināšanai valsts sekretāru sanāksmē iebildumi vai priekšlikumi par noteikumu projektu netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | BiedrībaLabklājības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. |
| 3. | Cita informācija | Nav |

Labklājības ministre R.Petraviča

A.Masejeva 67021667

Anda.Masejeva@lm.gov.lv

S.Strēle 64331831

Sandra.Strele@lm.gov.lv